વડોદરના ગોત્રી વિસ્તારમાં આવેલ ક્રિષ્ણા ટાઉનશીપ ખાતે આવેલા ડોક્ટરના નિવાસસ્થાને પણ પોલીસે તપાસ કરતાં ત્યાં પણ કોઇ જ મળી આવ્યુ ન હતુ. ડો. પ્રતિક જોષીનું વતન ગોધરા તરફ હોવાથી હવે પોલીસે તપાસનો દોર તે દિશામાં લંબાવ્યો છે. પોલીસે અનગઢ ખાતે ક્લિનીકમાં સર્ચ દરમિયાન નશીલા ઇન્જેક્શન અને ગર્ભનિરોધક દવાઓનો જથ્થો કબ્જે કર્યો હતો. તેની સાથે અનેક એક્સપાયરી ડેટની દવાઓ પણ મળી આવી હતી. આ ઉપરાંત લંપટ ડોક્ટરની લીલાનો ભોગ બનેલી અન્ય મહિલાઓ તથા તેમના પરિવારજનોના નિવેદનો લેવાની પણ કાર્યવાહી શરૂ કરી હતી. જો કે, મોટાભાગની મહિલાઓ તેમની સાસરીમાં હાજર નહી હોવાની પોલીસને વિગતો મળી હતી.